Robinho (futsalpelaaja)

Edelson Robson dos Santos (taiteilijanimeltään Robinho, s. 28. tammikuuta 1983) on brasilialaissyntyinen venäläistynyt futsalpelaaja, joka edustaa Venäjän Superliigassa pelaavaa Gazprom-Jugraa ja Venäjän futsalmaajoukkuetta. Pelipaikaltaan 167 senttimetriä pitkä ja 73 kilogrammaa painava Robinho on laitapelaaja eli ala.

Robinho on saavuttanut Venäjän maajoukkueen kanssa kaksi EM-hopeaa vuosilta 2014 ja 2016. Hän oli mukana joukkueessa myös vuoden 2012 MM-kilpailuissa Thaimaassa.

Robinho on edustanut vuodesta 2006 alkaen venäläistä Gazprom-Jugraa. Hän on voittanut seuran kanssa Venäjän mestaruuden kaudella 2014–2015. Edellisen seuransa, belgialaisen Charleroin, kanssa Robinho voitti UEFA Futsal Cupin kaudella 2004–2005.

Saavutukset 
Seurajoukkuetasolla
 Venäjän Superliiga: 2014–2015
 UEFA Futsal Cup: 2004–2005

Maajoukkuetasolla
 EM-kilpailut: hopeaa (2014, 2016)

Lähteet 

Venäläiset futsalpelaajat
Vuonna 1983 syntyneet
Elävät henkilöt